चीन की समाचार एजेंसी के मुताबिक़ शानक्सी प्रांत में 1,600 से अधिक लोग बर्र का डंक लगने से घायल हुए हैं.रिपोर्ट में बताया गया है कि 206 लोगों का अभी भी अस्पताल में इलाज चल रहा है और इनमें से 37 मरीज़ की हालत गंभीर बनी हुई है.स्थानीय अधिकारियों के हवाले से बताया गया है कि इस साल शुष्क और गर्म मौसम के कारण इलाक़े में बर्र की तादात बहुत अधिक बढ़ गई है.पर्यावरण कार्यकर्ताओं ने इस समस्या के विकराल रूप लेने के लिए तेज़ी से होते शहरीकरण को भी ज़िम्मेदार ठहराया है.उनका कहना है कि शहरी विकास के लिए खेतिहर ज़मीन को निगला जा रहा है और इस कारण उन इलाक़ों में रिहाइश बढ़ रही है जहां बर्र बड़ी संख्या में है. पिछले तीन महीनों के दौरान इन हमलों से सबसे अधिक प्रभावित होने वाले शहरों में अंगकौंग, हंज्होंग और शंग्लुओ शामिल हैं.प्रांतीय सरकार ने हालात से निपटने के लिए कीट नियंत्रण विशेषज्ञों को भेजा है.



चीन की समाचार एजेंसी ने बताया कि स्थानीय पुलिस और दमकल को बर्र के छत्तों को नष्ट करने के लिए ज़रूरी उपकरण और विशेष कपड़े दिए गए हैं.बर्र का हमला ख़ासतौर से शानक्सी प्रांत की एक ख़ास समस्या बना हुआ है, लेकिन अधिकारियों ने बताया है कि पिछले साल इन हमलों में किसी की जान नहीं गई.अंगकौंग शहर के एक सरकारी अधिकारी झाओ फेंग ने चीन के एक दैनिक समाचार पत्र को बताया कि बीते वर्षों के दौरान "स्थानीय पर्यावरण में सुधार के चलते" बर्र के हमले बढ़े हैं.उन्होंने बताया कि अब सर्दी अधिक नहीं पड़ रही है और गर्मी बढ़ती जा रही है. यह मौसम बर्र की तादात बढ़ने के लिए अनुकूल है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)